Document ID: 31997D0264

31997D0264
L 104/35
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 16 април 1997 година
относно признаването на процедурите по сертифициране съгласно член 12 на Регламент (ЕИО) № 1836/93 на Съвета, който позволява доброволното участие на предприятия от промишления сектор в система на Общността за управление на околната среда и за одит
(текст от значение за ЕИП)
(97/264/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 1836/93 на Съвета от 29 юни 1993 г., който позволява доброволно участие на предприятия от промишления сектор в системата на Общността за управление на околната среда и одит (1), и по-специално член 12 от него,
като има предвид, че член 12 от Регламент (ЕИО) № 1836/93 предвижда предприятията, които прилагат национални, европейски или международни стандарти относно системите за управление на околната среда и одит, и са сертифицирани според съответните процедури за това, се считат, че отговарят на съответните изисквания на Регламент (ЕИО) № 1836/93, но при условие че прилаганите стандарти и процедури са признати от Комисията в съответствие с предвидената процедура в член 19 от същия регламент;
като има предвид, че член 12 от Регламент (ЕИО) № 1836/93 предвижда позоваванията на признатите стандарти и критерии да бъдат обнародвани в Официален вестник на Европейските общности;
като има предвид, че Комисията бе поканена да признае, че лицензите, които са издадени в съответствие с критериите, установени в единия или другия от изброените по-долу подходи относно акредитиране на сертифициращите органи в областта на системите за управление на околната среда, гарантират, че сертифициращите органи, които са акредитирани в съответствие с изискванията и с водещите принципи, посочени в тези подходи, прилагат в рамките на своята акредитация съответните процедури по сертифициране:
1.
подход, основан на следните текстове от австрийското законодателство: 622-ри Федерален закон от 1995 г. - Закон за инспекторите по околната среда и местата за инспекции, 549-та Наредба от 1996 г. - Наредба за оценка на компетентността, EAC Указание 5 от юни 1996 г.;
2.
Насоки за акредитиране на сертифициращите органи за системите за управление на околната среда (СУОС) и процедури за сертифициране за СУОС - публикувани през септември 1996 г. от Германското федерално министерство на околната среда, опазването на природата, ядрената безопасност и Федералното министерство на икономиката и одобрени от назначената съгласно член 21 от германския Закон за проверка на околната среда (Umweltauditgesetz) Комисия на инспекторите по околната среда;
3.
Насоките на Европейската акредитация за сертифициране (EAC) за акредитацията на органите за сертифициране за системите за управление на околната среда - Ръководство на EAC № 5 от юни 1996 г.;
като има предвид, че критериите, които са установени в трите посочени по-горе подхода относно акредитирането на органите по сертифициране, могат да гарантират, че вътрешният одит взема под внимание техническите параметри на околната среда и че те съответстват на целите на Регламент (ЕИО) № 1836/93;
като има предвид, че мерките, предвидени в настоящото решение, са съобразени със становището на Комитета, изразено съгласно член 19 от Регламент (ЕИО) № 1836/93,
ПРИЕ НАСТОЯЩОТО РЕШЕНИЕ:
Член 1
За целите на член 12 от Регламент (CEE) № 1836/93 Комисията признава с настоящото решение, че акредитациите, издадени в съответствие с установените критерии в единия или другия от изброените по-долу подходи, свързани с акредитирането на сертифициращите органи в областта на системите за управление на околната среда, могат да гарантират, че сертифициращите органи, които са акредитирани в съответствие с изискванията и с водещите принципи, посочени в тези подходи, прилагат съответните процедури по сертифициране в рамките на своята акредитация:
1.
подход, основан на следните текстове от австрийското законодателство: 622-ри Федерален закон от 1995 г. - Закон за инспекторите по околната среда и местата за инспекции, 549-та Наредба от 1996 г. - Наредба за оценка на компетентността, Ръководство на EAC 5 от юни 1996 г.;
2.
Насоки за акредитиране на сертифициращите органи за системите за управление на околната среда (СУОС) и процедури за сертифициране за СУОС - публикувани през септември 1996 г. от Германското федерално министерство на околната среда, опазването на природата, ядрената безопасност и Федералното министерство на икономиката и одобрени от назначената съгласно член 21 от германския Закон за проверка на околната среда Комисия на инспекторите по околната среда;
3.
Насоките на Европейската акредитация за сертифициране (EAC) за акредитацията на органите за сертифициране за системите за управление на околната среда - Ръководство на EAC № 5 от юни 1996 г.;
Член 2
Адресати на настоящото решение са държавите-членки.
Съставено в Брюксел на 16 април 1997 година.

Labels: 7
4
19
20